2. pielikums  
Ministru kabineta  
2012. gada 24. janvāra  
noteikumiem Nr. 68

*(Pielikums MK 06.12.2016. noteikumu Nr. 758 redakcijā)*

**Stipendijas vērtēšanas kritēriji**

**1. Administratīvā vērtēšana**

|  |  |  |
| --- | --- | --- |
| Nr. p.k. | Administratīvās vērtēšanas kritēriji | Vērtējums Jā/nē |
| 1.1. | Stipendijas piešķiršana paredzēta starptautiska līguma ietvaros vai ja ārzemnieks ir tādas valsts iedzīvotājs, kura piešķir savas valsts stipendijas Latvijas studentiem (apliecina pievienotā pases vai personas apliecības kopija) |  |
| 1.2. | Ārzemnieka studijām nepieciešamās (latviešu vai angļu) valodas prasmes |  |
| 1.3. | Ārzemnieks iepriekšējās studijās vai studiju periodā ir bijis sekmīgs |  |
| 1.4. | Iesniegums ir aizpildīts, ievērojot Ministru kabineta 2012. gada 24. janvāra noteikumu Nr. 68 "Stipendiju piešķiršanas kārtība ārzemniekiem" 12. punktu |  |

**2. Kvalitātes vērtēšana**

|  |  |  |  |
| --- | --- | --- | --- |
| Nr. p.k. | Kvalitātes vērtēšanas kritēriji | Vērtējums\* | Maksimālais punktu skaits |
| 2.1. | Ārzemnieka sekmes pēdējos divos semestros, skaitot no pēdējā, vai atbilstoši diplomam\*\* |  | 5 |
| 2.2. | Pamatojums, kā izvēlētās studijas Latvijā uzlabos ārzemnieka zināšanas un pilnveidos profesionālās prasmes, tai skaitā motivācija studēt Latvijā |  | 5 |
| 2.3. | Ārzemnieka veiktā ārpusstudiju darbība Latvijā un savā valstī, kas saistīta ar izvēlēto studiju jomu (piemēram, prakse profesionālajās organizācijās, dalība zinātniskajās konferencēs un starptautiskajos projektos) |  | 5 |
| 2.4. | Ārzemnieks pieteicies latviešu un baltu filoloģijas, literatūras un kultūras vai Latvijas vēstures studijām\*\*\* |  | 5 |
| Kopā | |  | 20 |

Piezīmes.

1. \* Vērtējums: 0 – nav, 1–2 – vāji, 3 – viduvēji, 4 – labi, 5 – izcili.

2. \*\* Sekmes tiek vērtētas atbilstoši katras valsts sekmju vērtēšanas sistēmai, piešķirot:

2.1. 5 punktus, ja ārzemnieka sekmju vidējais rādītājs ir 91–100 % (ar 100 % apzīmē augstāko iespējamo studenta sekmju rādītāju);

2.2. 4 punktus, ja ārzemnieka sekmju vidējais rādītājs ir 81–90 %;

2.3. 3 punktus, ja ārzemnieka sekmju vidējais rādītājs ir 71–80 %;

2.4. 2 punktus, ja ārzemnieka sekmju vidējais rādītājs ir 61–70 %;

2.5. 1 punktu, ja ārzemnieka sekmju vidējais rādītājs ir 50–60 %.

3. \*\*\* Maksimālo vērtējumu saņem ārzemnieks, kurš pieteicies kādā no Ministru kabineta 2012. gada 24. janvāra noteikumu Nr. 68 "Stipendiju piešķiršanas kārtība ārzemniekiem" 2. pielikuma 2.4. apakšpunktā minētajām studiju programmām (iespējamais punktu skaits – 5 (ir pieteicies) vai 0 (nav pieteicies)).